als_Latn dik_Latn sag_Latn
Beograd, 25 dhjetor 2014 – Kryetari i Këshillit Nacional i Shqiptarëve në Serbi, Jonuz Musliu, ka deklaruar sot se ka biseduar me shefin e Zyrës së Kosovës në Serbi, Valdet Sadikun.
Në këtë takim, sipas Musliut, është diskutuar për format me të cilat qeveria e Kosovës mund të ndihmojë në përmirësimin e të drejtave të shqiptarëve në Luginën e Preshevës në fushën e sportit, kulturës dhe arsimit.
Valdet Sadiku, gjatë vizitës në komunat e Luginës së Preshevës, ka zhvilluar një takim të përbashkët edhe me kryetarin e Bujanocit, Nagip Arifi.
Musliu për agjencinë serbe të lajmeve Beta, ka thënë se pret që Kosova në të ardhmen të ketë një rolë aktiv në përmirësimin e shqiptarëve të cilët jetojnë në tre komunat e Luginës, Preshevë, Bujanoc e Medvegjë.
“Takimi kishte të bënte kryesisht me njoftimin me mundësitë e hapjes së një rruge të mirë për zgjidhjen e çështjes së shqiptarëve në Luginë”, ka thënë Musliu, transmeton lajmi.net.
als_Latn als_Latn als_Latn als_Latn als_Latn